ໄທຂີດເສັ້ນຕາຍໃຫ້ແກ່ມົ້ງບ້ານຫ້ວຍນ້ຳຂາວໃນການສະມັກໃຈຈ ກັບໄປລາວ
ໄທຂີດເສັ້ນຕາຍໃຫ້ແກ່ມົ້ງບ້ານຫ້ວຍນ້ຳຂາວ ໃນການສະມັກໃຈ ກັບຄືນໄປລາວ
ທາງການໄທກຳໜົດເສັ້ນຕາຍໃຫ້ຊາວມົ້ງທີ່ ສູນຮອງຮັບຊົ່ວຄາວບ້ານຫ້ວຍນ້ຳຂາວຈະະ ຕ້ອງສະມັກໃຈກັບຄືນໄປລາວພາຍໃນວັນ ທີ25ພະຈິກນີ້ຖ້າບໍ່ດັ່ງນັ້ນເຂົາເຈົ້າກໍຈະບໍ່ ໄດ້ຮັບສິດຜົນປະໂຫຍດອັນໃດເລີຍແລະກໍຈະຖືກບັງຄັບໃຫ້ເດີນທາງກັບຄືນໄປລາວ ສະຖານດຽວ ແກນນຳຊາວມົ້ງລາວທີ່ພັກອາໃສຢູ່ສູນຮອງ ຮັບຊົ່ວຄາວບ້ານຫ້ວຍນ້ຳຂາວ,ອຳເພີເຂົາ ຄໍ້ຈັງຫວັດເພັດສະບູນທາງພາກເໜືອຕອນ ຫລ່າງຂອງປະເທດໄທຊຶ່ງໄດ້ໃຫ້ການຢືນຢັນວ່າ ຝ່າຍຄວາມໝັ້ນຄົງຂອງໄທໄດ້ປະກາດກຳ ໜົດເສັ້ນຕາຍໃຫ້ຊາວມົ້ງລາວທຸກໆຄົນຕ້ອງສະມັກໃຈເດີນທາງກັບຄືນໄປລາວພາຍໃນວັນທີ່25 ພະຈິກນີ້ ຫຼັງຈາກນັ້ນທາງການໄທກໍ່ຈະດຳເນີນມາດຕະການທາງກົດໝາຍຕໍ່ຊາວມົ້ງທຸກໆຄົນທີ່ບໍ່ໄດ້ສະມັກໃຈເດີນທາງກັບຄືນໄປລາວພາຍໃນກຳໜົດດັ່ງກ່າວ ທັ້ງນີ້ ມາດຕະການທີ່ທາງການໄທຈະດຳເນີນຕໍ່ບັນດາຊາວມົ້ງທີ່ບໍ່ສະມັກໃຈເດີນທາງ ກັບຄືນໄປລາວຕາມກຳນົດດັ່ງກ່າວນັ້ນກໍ່ຄື ການດຳເນີນຄະດີຕາມກົດໝາຍວ່າດ້ວຍຄົນ ເຂົ້າເມືອງ ເນື່ອງຈາກທາງການໄທຄືວ່າຊາວມົ້ງເຫຼົ່ານີ້ເປັນຄົນເຂົ້າເມືອງໄທໂດຍຜິດກົດໝາຍ ຊຶ່ງຈະຕ້ອງຖືກສົ່ງກັບຄືນໄປລາວພຽງສະຖານດຽວ ໃນໄລຍະທີ່ຜ່ານນັ້ນ ທາງການໄທຈະໃຫ້ການຊ່ວຍເຫຼືອແກ່ຊາວມົ້ງທີ່ໄດ້ສະມັກໃຈເດີນ ທາງກັບຄືນໄປລາວເປັນເງິນ5 000 ບາດຕໍ່ຄົນໃນຂະນະທີ່ທາງການລາວກໍ່ໄດ້ໃຫ້ ການຊ່ວຍເຫຼືອເພີ່ມຕື່ມອີກຄົນລະ3 ແສນກີບ ຊາວມົ້ງທີ່ມີເຮືອນແລະທີ່ດິນທຳກິນໃນລາວ ຫລືຍັງມີຍາດພີ່ນ້ອງຢູ່ໃນລາວນັ້ນ ກໍ່ຈະຖືກສົ່ງກັບຄືນໄປພູມລຳເນົາເດີມ ສ່ວນຜູ້ ທີ່ບໍ່ເຫຼືອຫຍັງເລີຍໃນລາວນັ້ນກໍ່ຈະຖືກສົ່ງໄປຢູ່ໃນເຂດຈັດສັນໃໝ່ຢູ່ເມືອງກາສີໃນເຂດແຂວງວຽງຈັນ ໂດຍທາງການລາວຈະໃຫ້ການຊ່ວຍເຫຼືອດ້ານປັດໃຈສີ່ ຈົນກວ່າວ່າຊາວ ມົ້ງຈະສາມາດເພິ່ງພາຕົນເອງໄດ້ ແຕ່ຢ່າງໃດກໍຕາມ ເນື່ອງຈາກວ່າຊາວມົ້ງ ສ່ວນໃຫຍ່ໃນຈຳນວນ 4 000ກວ່າຄົນ ທີ່ພັກອາໃສຢູ່ໃນສູນຮອງຮັບຊົ່ວຄາວດັ່ງ ກ່າວນັ້ນຍັງຄົງບໍ່ພາກັນສະມັກໃຈເດີນ ທາງກັບຄືນໄປລາວແລະກໍ່ຍັງຄົງຮວມ ຕົວກັນເປັນກຸ່ມເປັນກ້ອນເພື່ອຄັດຄ້ານ ແຜນການຂອງການໄທດ້ວຍການບໍ່ ຍອມໃຫ້ການຮ່ວມມືກັບທາງການໄທໃນ ທຸກໆດ້ານ ເພາະສະນັ້ນ ເມື່ອປະກອບກັບການທີ່ທາງ ການໄທເອງກໍ່ໄດ້ປະກາດນະໂຍບາຍຢ່າງ ຈະແຈ້ງແລ້ວວ່າຈະບໍ່ມີການບີບບັງຄັບໃຫ້ ຊາວມົ້ງກັບຄືນໄປລາວຈຶ່ງເຮັດໃຫ້ບໍ່ ສາມາດທີ່ຈະທຳການສົ່ງຊາວມົ້ງກັບຄືນໄປ ລາວໄດ້ຕາມເປົ້າໝາຍແຜນການທີ່ວາງ ເອົາໄວ້ດັ່ງກ່າວນັ້ນ